Държавен вестник, бр. 34, 2012 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  34
на заемополучателя в размер, еквивалентен 
на петдесет милиона евро. Сега банката е 
приела решение да даде ход на искането на 
заемополучателя за остатъка от изискваното 
финансиране в размер, равен на двадесет 
милиона евро.
14. Статутът на банката предвижда банката 
да гарантира, че предоставените от нея сред­
ства се използват възможно най-рационално в 
интерес на Европейската общност и съответно 
сроковете и условията по заемните є операции 
следва да бъдат в съгласие с политиката на 
Европейската общност.
15. Изпълнението на този договор от страна 
на заемополучателя е надлежно потвърдено 
при условията, дадени в анекс I. Министер­
ството на транспорта и съобщенията отговаря 
за цялостното изпълнение на този договор от 
страна на заемополучателя.
16. Позоваванията в настоящото на „члено­
ве“, „точки“, „параграфи“, „букви“, „абзаци“, 
„приложения“ и „анекси“ са позовавания 
съответно на членовете, точките, преамбюла, 
параграфите, буквите, абзаците, приложенията 
и анексите, включени в този договор.
Поради това с настоящото страните се 
споразумяват за следното:
Член 1
Плащане
1.01. Размер на заема
По силата на този договор банката утвърж­
дава в полза на заемополучателя и заемопо­
лучателят приема кредит (по-долу наричан 
„кредитът“) в размер, равен на 20 000 000 евро, 
който се използва единствено с цел финанси­
ране на част от разходите по проекта.
1.02. Процедура за плащане
А. Банката ще отпусне кредита на не повече 
от четири транша. Размерът на всеки транш 
ще бъде не по-малък от пет милиона евро и не 
повече от петнадесет милиона евро, освен ако 
не представлява остатъчната неусвоена част 
от кредита или равностойността му. Транш, 
заявен от заемополучателя в съответствие с 
подпараграф 1.02 В, се нарича по-долу „транш“.
В. До 31 август 2009 г. заемополучателят 
може периодично да представя на банката 
писмено искане („искане за плащане“) за 
отпускане на транш. Искането за плащане 
ще определя:
(a) размера и валутата, в които се отпуска 
траншът;
(b) предпочитаната дата на плащане, като 
по подразбиране банката може да плати тран­
ша до четири календарни месеца от датата 
на искането за плащане; 
(c) дали траншът ще бъде: (i) с фиксиран 
лихвен процент, определен в съответствие с 
подпараграф 3.01.А (такъв транш ще се на­
рича „транш с фиксиран лихвен процент“); 
или (ii) с плаващ лихвен процент, определен 
в съответствие с точка 3.01.В (транш с пла­
ващ лихвен процент с променлив спред или 
транш с VSFR); и
(d) фиксирания лихвен процент, ако има 
такъв, посочен от банката без обвързване.
Заемополучателят предоставя на банката 
доказателство, че лицето или лицата, които 
подписват исканията за плащане, са надлежно 
упълномощени за това.
Подчинено на условията на подпараграф 
1.02.С, всяко искане за плащане е неотменимо.
С. Ако искането съответства на подпара­
граф 1.02.В, между 10 и 15 дни преди датата 
на плащане банката предоставя на заемопо­
лучателя уведомление (по-долу „уведомление 
за плащане“), което: 
(а) потвърждава размера и валутата на 
транша;
(b) потвърждава дали траншът ще бъде 
транш с фиксиран лихвен процент, или е 
транш с VSFR и се уточнява фиксираният 
лихвен процент, определен в съответствие с 
точка 3.01; и
(c) определя датата на планираното пла­
щане на транша (по нататък „планирана дата 
на плащане“), която е предмет на условията 
на параграф 1.04.
При условие че един или повече от елемен­
тите, определени в уведомлението за плащане, 
не отговарят на съответстващите им елемен­
ти, ако има такива, от искането за плащане, 
заемополучателят може да отмени искането 
си с известие до банката в рамките на три 
работни за Люксембург дни след получаване 
на уведомлението за плащане, като въз основа 
на това искането за плащане и уведомлението 
за плащане няма да бъдат в сила.
За целите на този договор „Работен ден 
за Люксембург“ означава ден, в който тър­
говските банки в Люксембург са отворени 
за бизнеса.
D. Плащането на всеки транш ще се из­
вършва по такава банкова сметка на името на 
заемополучателя, за която заемополучателят 
ще уведоми банката в искането за плащане. 
1.03. Валута на плащането
В зависимост от наличността банката 
изплаща всеки транш във валутата, която 
заемополучателят е предпочел. Валутата на 
плащане ще бъде еврото или всяка друга ва­
лута, която се търгува широко на основните 
чуждестранни обменни пазари и която в слу­
чай на транш с VSFR е валута, която банката 
предлага при финансиране с променлив курс. 
Плащането на всички траншове с VSFR ще 
се извършва в не повече от три валути общо.
За изчисляването на сумите, които се пла­
щат във валута, различна от еврото, и за да 
определи тяхната равностойност във валутата 
на кредита, банката прилага референтните об­
менни курсове, публикувани от Европейската